Darwin
        
         (by i Australia)
Store norske leksikon,Geografi,Verdens geografi,Oseania,Australias geografi
Darwin er hovedstad i delstaten Nordterritoriet, lengst nord i Australia, ved en bukt av Timorsjøen. Byen har 147 231 innbyggere (2020).
Næringsliv Darwin er en viktig havneby, anlagt på en lav klippe med utsikt over havnen. Byen er et handelssenter for den nordlige del av landet og et forbindelsesledd mellom Australia og Sørøst-Asia. Jernbane forbinder Darwin med Adelaide i Sør-Australia via Alice Springs. Gruvedrift og turisme er viktigste næringsveier. Historie HMS Beagle seilte inn til havnen i 1839. Havnen, og senere byen, ble oppkalt til ære for Charles Darwin, som hadde vært med på en tidligere ekspedisjon. Byen er blitt ødelagt og gjenoppbygd hele fire ganger, etter ødeleggelser forårsaket sykloner i 1897 og 1937, japanske luftangrep under andre verdenskrig og syklonen Tracy i 1974. Les mer i Store norske leksikon Australias geografi Australias befolkning Australias historie Australias historie Australia